Բոլո Յանգ

Յանգ Սզի (պարզեցված չինարենով՝  杨斯, ավանդական չինարենով՝ 楊斯, փինյին՝ Yáng Sī, անգլ.՝ Yang Sze,  ), առավել հայտնի որպես Բոլո Յանգ, չինացի նախկին բոդիբիլդեր և մարտարվեստային ֆիլմերի կինոդերասան։ Մեծ մասամբ խաղալով բացասական դերեր՝ Բոլո Յանգը համեմատաբար նշմարելի դերեր է ստացել «Վիշապի մուտքը» (Բրյուս Լիի հետ) և «Արյունալի սպորտը» (Վան Դամի հետ) ֆիլմերում։

Կենսագրություն 

Բոլոն սկսում է զբաղվել մարտարվեստով 10 տարեկան հասակում՝ սովորելով միանգամից մի քանի Քունգ ֆու մասնագետների մոտ։ Տարիների ընթացքում նրա մոտ առաջանում է հետաքրքրություն դեպի բոդիբիլդինգը, ինչով զբաղվելուց հետո նա ճանաչվում է «Միստր Հոնգկոնգ»՝ բոդիբլիդինգի չեմպիոն։ Նա կարողանում է պահել է այդ տիտղոսը 10 տարի շարունակ։ Չափազանց պինդ և ուժեղ ֆիզիկական կառուցվածքի համար նրան հոնկոնգյան Shaw Brothers Studio կինոընկերությունը հրավիրում է խաղալու զանազան ֆիլմերում, որոնց մեջ Բոլոն մարմնավորում էր միմիայն բացասական կերպարների։ 1971 թվականին Բոլոն լքում է ստուդիան։

«Ուինսթոն» ծխախոտների գովազդային հոլովակի նկարահանման ժամանակ Բոլոն ծանոթանում է մարտարվեստային հանճար Բրյուս Լիի հետ։ Ծանոթությունը վերածվում է ջերմ ընկերության։ Լին Բոլոյին հրավիրում է խաղալու «Վիշապի մուտքը» ֆիլմում, որը առաջին չինաստանյան ֆիլմն էր՝ ֆինանսավորված Հոլիվուդի կողմից։ Դերասաններն իրոք մոտ ընկերներ են դառնում և ֆիլմի նկարահանման ժամանակ միասին տքնաջան աշխատում են իրենց մարտարվեստային տեխնիկայի վրա։ Լիի մահվանից շատ տարիներ անց Բոլոն հարցազրույցներից մեկի ժամանակ նշում է. «Երբեք չի ծնվի երկրորդ Բրյուս Լի, իսկ ես ինձ արտոնյալ եմ զգում, քանի որ արժանացել եմ նրա ընկերը կոչվելու պատվին»։

1970-ականների և 1980-ականների ընթացքում Բոլո Յանգը հանդես է գալիս բազմաթիվ Քունգ ֆու ֆիլմերում, սակայն միայն «Արյունալի սպորտն» է նրան հայտնի դարձնում աշխարհով մեկ։ Ֆիլմում նա խաղում է Ժան-Կլոդ Վան Դամի հետ, ում հետ շարունակվում է համագործակցությունը «Կրկնակի հարված» (1991) ֆիլմում։

Ֆիլմագրություն

Արտաքին հղումներ 
 Բոլո Յանգը imdb-ում
 Բոլո Յանգի կենսագրություն 
 Բոլո Յանգը գալիք նոր էքշըն ժանրի ֆիլմում 

1946 ծնունդներ
Չինացի դերասաններ